Diari Oficial de la Generalitat Valenciana


Sumari del DOGV 9014, del 05-02-2021 (2021/841)

RESOLUCIÓ de 28 de gener de 2021, de la Conselleria d'Hisenda i Model Econòmic, per la qual s'autoritza generar crèdits pel finançament relatiu al mecanisme de suport a la liquiditat, per import global de 796.674,45 euros (Exp. 06.004/05-481 FJ part).
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9014

Data del DOGV
:   05-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/841


Data del document
:   28-01-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 de gener de 2021, de la Conselleria d'Hisenda i Model Econòmic, per la qual s'autoritza generar crèdits pel finançament relatiu al mecanisme de suport a la liquiditat, per import global de 796.674,45 euros (Exp. 06.004/55-980 WM part).  
 [2021/841]  
La Tresoreria de la Generalitat, en les tasques de tancament de l'exercici 2020, ha observat un saldo negatiu per import de 796.674,45 euros, corresponents a una compensació de deute comercial atés pel FLA al juny de l'entitat Valenciana d'Aprofitament Energètic de Recursos, SA (VAERSA), que s'ha quedat sense formalitzar íntegrament.  
  
Per això, vistos la Circular 2/2016 de la Secretaria Autonòmica d'Hisenda, per la qual s'estableix el procediment per a la gestió dels pagaments finançats pel Fons de Liquiditat autonòmic per a atendre venciments de deute financer d'entitats del sector públic valencià, així com de compromisos de finançament mitjançant mètode alemany, i el certificat de la Intervenció General de 8 de setembre, relatiu al deute comercial de les entitats públiques, correspon generar crèdit per import de 796.674,45 euros, en el capítol 8 «Actius financers» del programa 714.20, Ordenació i Millora de la Producció Agrària, de la Conselleria d'Agricultura, Desenvolupament Rural, Emergència Climàtica i Transició Ecològica, i l'habilitació del corresponent projecte financer codificat PTP, préstecs per deute comercial.  
  
A aquest efecte, i en virtut del que es disposa en l'article 50 de la Llei 1/2015, d'hisenda pública sector públic instrumental i subvencions i els articles 21 i 24 de la Llei 10/2019, de pressupostos de la Generalitat per a l'exercici 2020, i d'acord amb la disposició final primera de l'Ordre 6/2020, de 6 de desembre, d'aquesta Conselleria d'Hisenda i Model Econòmic, s'adopta la següent resolució:  
  
Primer  
Autoritzar un augment del pressupost de l'exercici 2020 d'ingressos en l'aplicació 02.59.56.184.70 «Préstecs llarg termini ens del sector públic» per import de 796.674,45 euros.  
  
Segon  
Autoritzar un augment en el pressupost de l'exercici 2020 de despeses en l'aplicació 64.88.02.450.19.9 per import de 796.674,45 euros, que implica l'habilitació del capítol 8 «Actius financers» en el programa 714.20, Ordenació i millora de la producció agrària, així com l'habilitació del corresponent projecte financer PTP25 «Valenciana d'Aprofitament Energètic de Recursos, S A» per l'import esmentat.  
  
València, 28 de gener de 2021.- El conseller d'Hisenda i Model Econòmic: Vicent Soler i Marco.